b'\n_START_ARTICLE_\nBuzkashi\n_START_PARAGRAPH_\nBuzkashi (fra persisk \xd8\xa8\xd8\xb2\xda\xa9\xd8\xb4\xdb\x8c buzkashi, buz, \xc2\xabgeit\xc2\xbb og kashi, \xc2\xabtrekking\xc2\xbb. I Kirgisistan ulak tarti\xc5\x9f, eller \xd1\x83\xd0\xbb\xd0\xb0\xd0\xba-\xd1\x82\xd0\xb0\xd1\x80\xd1\x82\xd1\x8b\xd1\x88, og i Kasakhstan kokpar, eller \xd0\xba\xd0\xbe\xd0\xba\xd0\xbf\xd0\xb0\xd1\x80) er en tradisjonell afghansk sport, spilt fra hesteryggen. Navnet oversatt bokstavelig er \xc2\xabta tak i geit\xc2\xbb som antyder at spillet kommer fra den gamle praksis med \xc3\xa5 snappe geiter fra hesteryggen rundt tiden til Djengis Khan. Mongolene var dyktige ryttere som kunne plukke opp en geit mens de red i full galopp. M\xc3\xa5let til en Buzkashi-spiller er \xc3\xa5 gripe kadaveret av en kalv og f\xc3\xa5 den bort fra de andre spillerne eller kaste den over en m\xc3\xa5llinje._NEWLINE_Konkurransen er vanligvis intens, da andre spillere kan bruke s\xc3\xa5 mye makt de vil, grensen g\xc3\xa5r ved \xc3\xa5 spenne ben for hesten, for \xc3\xa5 forhindre scoringsfors\xc3\xb8k (selv om bruk av kniver og v\xc3\xa5pen blir frar\xc3\xa5det). Rytterne bruker vanligvis tykke kl\xc3\xa6r og hodebeskyttelse for \xc3\xa5 beskytte seg mot spillernes pisker og st\xc3\xb8vler. Spillet kan vare i flere dager._NEWLINE_Spillet best\xc3\xa5r av to hovedformer: Tudabarai og Qarajai. Tudabarai er regnet for \xc3\xa5 v\xc3\xa6re en enklere form. I denne formen er m\xc3\xa5let rett og slett \xc3\xa5 plukke opp kalven og bevege seg fri fra de andre spillerne uansett retning. I Qarajai m\xc3\xa5 spillerne b\xc3\xa6re kadaveret rundt et flagg eller et merke i en ende av banen, s\xc3\xa5 kaste den inn i en scorings-sirkel i den andre enden._NEWLINE_Kalven i Buzkashi-spillet er vanligvis uten hode, renset for innvoller og uten lemmer, s\xc3\xa5 bl\xc3\xb8tlagt i kaldt vann i 24 timer f\xc3\xb8r spill for \xc3\xa5 herde den. Noen ganger blir sand pakket inn i kadaveret for \xc3\xa5 gi ekstra vekt. Spillerne kan ikke feste kalven til kroppen deres eller til sadelen._NEWLINE_Seri\xc3\xb8se Buzkashi-spillere trener intenst i mange \xc3\xa5r, og mange av mesterne (kalt chapandaz ) er over 40 \xc3\xa5r. For \xc3\xa5 kunne spille godt kreves ogs\xc3\xa5 spesial-trente hester som vet \xc3\xa5 stoppe n\xc3\xa5r rytteren blir kastet av og \xc3\xa5 galoppere hardt n\xc3\xa5r rytteren f\xc3\xa5r tak i kalven. Disse hestene kan bli solgt for s\xc3\xa5 mye som 2500 dollar.\n_START_SECTION_\nBuzkashi i popul\xc3\xa6rkulturen\n_START_PARAGRAPH_\nEt Buzkashi-spill vises i en tidlig scene av Rambo III._NEWLINE_Et Buzkashi-spill vises andre episode i tv-serien Nobel \xe2\x80\x93 fred for enhver pris.'